
АНАЛИТИЧНА ЧАСТ

І. УВОД
      Настоящата стратегия проектира развитието на СУ “Св. Кл. Охридски” през следващите четири години чрез оптимизиране методите, средствата и организацията на дейностите в съответствие с приоритетите за развитие на образованието в Република България и принципите на общото Европейско образователно пространство.

         Самата стратегия е резултат от осъзната в училищния колектив необходимост от промяна в статута на училището, което да се превърне в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания и умения.
ІІ. РЕФЕРЕНТНИ ДОКУМЕНТИ
           Стратегията за развитие на училището се основава на приоритетите, целите и стандартите, заложени в следните документи:

1. Лисабонска стратегия на ЕС

2. Национална програма за развитие на училищното образование и

предучилищното възпитание и подготовка, одобрени с Решение № 302 от 13 май 2022г. на Министерския съвет /публ. 17.05.2022г/
3. Стратегия за образователна интеграция на децата и учениците от етническите малцинства

4. Национална програма за интеграция на деца със специални образователни потребности

5. Конвенцията на ООН за правата на детето

6. Закона за закрила на детето

7. Съвместен меморандум по социално включване на Република България

10. Национална програма и план за по-пълно обхващане на учениците в

задължителна училищна възраст.

11. Национална стратегия за въвеждане на ИКТ в училищата

12. Национална програма за развитие на физическото възпитание и спорта.

13. Закон за предучилищното и училищното образование 
14.Наредба № 15 от 2019 г. за статута и професионалното развитие на учителите, директорите и другите педагогически специалисти 

15. Наредба за приобщаващото образование 

16. Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст 

17. Механизъм за противодействие на тормоза и насилието в институциите в системата на предучилищното и училищното образование 

18. Областни и общински стратегии          
В унисон с посочените документи в центъра на образователния процес се поставя детето с неговите заложби, интереси и потребности.

ІІІ. АНАЛИЗ НА ВЪТРЕШНАТА СРЕДА

     Анализът на вътрешната среда е необходимо условие за определяне вида и посоката на стратегията, база за формулиране на приоритетите, специфичните цели и мерки.

Кратки исторически данни:  
Основата на образователното дело в с.Камен е поставена през 1850 г., когато е създадено обществено килийно училище по взаимната методика. В периода 1934-1941г. в селото развиват дейност учителите от прогимназията „Климент Охридски”, Практическо земеделско училище, началото училище „Св. Георги” и второто начално училище „Кирил и Методий”.

        
 През 1961 г. началното училище и прогимназията се слели в Народно основно училище „Климент Охридски”, което запазва името си до 1978 г., след което се преименува на  основно училище „Св. Климент Охридски”.

         
През 1941 г. Практическото земеделско училище се превръща в Народна смесена гимназия. От 1961 г. Народната смесена гимназия „Хр. Ботев” се трансформира в селскостопански техникум „М. Ангелов”.  От 1964 г. Селскостопанският техникум е преместен в новопостроената сграда между с.Камен и с.Нова Върбовка и трансформиран в Средно професионално училище по селско стопанство, което продължава да обучава и възпитава младото поколение на с.Камен, дори и след преименуването му като ПГСС „М. Ангелов”.

На 1 септември 2012 година, по съвместно решение на община Стражица и Министерство на земеделието и храните, стопанисващо ПГСС, двете училища се обединяват. Така през учебната 2012/2013 година учениците са посрещнати във вече новосформираното СОУ, помещаващо се в сградния фонд на двете бивши училища.  
  
От 01.08.2016 година училището е преименувано на СУ „ Св. Климент Охридски”.
В училището са осигурени добри условия за провеждане на учебно-възпитателния процес.
	Учебна година
	Брой ученици
	Брой паралелки

	2021/2022
	256 дневна форма от тях, 3-индивидуална форма, със СОП-2, 40-самостоятелна форма
	16 в дневна от тях и 6 групи за целодневна организация на учебния процес и 9 паралелки СФ

	2020/2021
	234 дневна форма от тях  , 11 в индивидуална форма и 34 самостоятелна форма 
	17 в дневна от тях и 6 групи за целодневна организация на учебния процес

	2019/2020
	 245 дневна форма от тях 19 със СОП , 9 в индивидуална форма и 45 самостоятелна форма в това число под 16 години 5 ученици
	18 в дневна от тях 3 на изнесено обучение, 7 в самостоятелна форма на обучение и 6 групи за целодневна организация на учебния процес

	2018/2019
	275 в дневна, 3 в индивидуална форма и 48 в самостоятелна форма
	17 в дневна, 9  в самостоятелна и 6 полуинтернатни групи

	2017/2018
	250 в дневна, 4 в индивидуална и 42 в самостоятелна форма
	13 в дневна, 9 в самостоятелна и 6 полуинтернатни групи

	2016/2017
	282 в дневна, 33 в задочна, 25 в самостоятелна и 1 в индивидуална форма 
	16 дневна, 2 задочна и 7 полуинтернатни групи


През същите тези учебни години състоянието на персонала е следното:

	Учебна година
	Непедагогически персонал
	Педагогически персонал
	Образователно- квалификационна степен на педагог. персонал
	ПКС и научна степен

	2021/2022
	9
	33
	Доктор-1

     Магистър – 21

Бакалавър – 10

Професионален бакалавър – 1


	21

	2020/2021
	9
	34
	Доктор-1

Магистър – 20

Бакалавър –11

Професионален бакалавър – 2


	9

	2019/2020
	11
	36
	Магистър – 31
Бакалавър – 3
Професионален бакалавър – 1
Средно специално - 1
	21

	2018/2019
	12
	37
	Магистър-19

Бакалавър-6
Професинален бакалавър-2
	18

	2017/2018
	13
	36
	Магистър- 20

Бакалавър – 11

Професионален бакалавър-4

Средно специално- 1
	18

	2016/2017
	11,75
	31,5
	Магистър – 22 Бакалавър – 6

Професионален бакалавър – 2
	11


ІV. SWOT АНАЛИЗ
	Вътрешни фактори
	Външни фактори

	СИЛНИ СТРАНИ
	ВЪЗМОЖНОСТИ

	- Квалифициран педагогически персонал.
- Успешна реализация на план-приема на ученици.
- Поддържане на относително постоянен брой ученици в последните години, което осигурява и финансова стабилност на училището в условията на делегиран бюджет.
- Учениците се обучават по доказани своята ефективност училищни учебни планове, отговарящи на интересите на учениците.
- Привлекателна учебна среда – добре оборудвани кабинети.
- Съвместна работа по проекти на учители и ученици.
-През последните години се стараем да увеличаваме  приема и обхвата на учениците в задължителна училищна възраст.

-Броят на учениците в паралелките запазва относителна стабилност чрез засилване на мотивацията към учебно-възпитателния процес.

-Осигурените целодневна организация на обучение, безплатен транспорт  и столово хранене способстват за привличане на ученици от съседните села.

Забелязва се тенденция за намаляване на неизвинените отсъствия в резултат на стриктното спазване на ЗПУО и ПДУ  и участие на училището в проект “Твоя час“.
	- Предоставяне на качествено образование.
- Включване на учителите в различни форми на квалификация. 
- Засилени мерки за контрол на отсъствията и успеха на учениците. 
- Подобряване  на сградния фонд чрез модернизация на физкултурния салон и класните стаи

. - Изграждане на ефективно ученическо самоуправление.

- Провеждане на индивидуални консултации с педагогическите съветници на ученици и родители.

- Утвърждаване на традиции в училището.

- Изготвяне на  договор между училището и семейството, в който се координират действията, усилията, общите цели, правата и отговорностите на всяка от страните (родители, учители и ученици). 

- Отворени дни за посещение на родителите.

- Доброволческа работа на родителите свързана с  подобряване на училищната среда и поддържане  на класните стаи.

- Иницииране на родителски асоциации (или родитело – учителски) , които се грижат за организирането на извънкласните дейности – образователни пътувания, спортни прояви, различни състезания,  набират средства чрез различни мероприятия (базари за благотворителна дейност към училище).

- Използване на листовки,обяви и писма за отправяне на различни покани към родителите от страна на училището.

- Реализиране на съвместни проекти, заедно с учителите и децата.

- Подкрепят се контактите между родителите на деца от един и същи клас или със сходни проблеми.

- Изготвяне на  формуляри за обратна връзка, анкети, допитвания, които търсят мнението на родителите и създават условия за диалог, в който и двете страни са важни и отговорни за решенията, които се взимат за децата.

- Организиране на информационни дни с цел  запознаване на родителите  с професиите, в които  ще бъдат включени учениците завършващи образователна степен и .

	СЛАБИ СТРАНИ
	ОПАСНОСТИ И РИСКОВЕ

	- Понижаванена нивото на подготовка на новоприетите ученици.
- Недостатъчно добре оборудвани специализирани кабинети.
- Липса на добри условия за извънкласни дейности.
- Липса на съвременна спортна база. 
- Незаинтересованост на част от родителите, формални и неизчерпателни практики на комуникация.
- Специфичните етнически особености на ромското население в региона не позволяват пълноценното му интегриране в училищната общност, което води до безпричинни отсъствия и отпадане от училище.
- Една от причините за движението на учениците е в резултат на икономическата криза в страната и увеличаване на миграцията сред родителите.
	- Недостиг на финансиране.
- Намаляване на броя на учениците.
- Намаляване на мотивацията за учене у учениците.
- Недостатъчно познаване на нормативната уредба от страна на част от педагогическия персонал.



СТРАТЕГИЧЕСКА ЧАСТ


В училището е създадена добра система на организация на всички видове дейности, съгласуваност и отчетност на резултатите. Правилното планиране на образователната дейност, умелото ѝ осъществяване и контрол допринасят за усъвършенстване качеството на организацията, структурата и методиката на обучение в училище.
Среден успех на училището за учебната 2021/2022г. – Среден /4,04/.

Среден успех по етапи на образование за учебната 2021/ 2022г. : 

Начален етап- Много добър /4.62/

Прогимназиален етап- Добър /3.72/

Гимназиален етап- Добър /3.77/

 Педагогическите специалисти и учениците се включват активно в образователни  дейности на синхронно и асинхронно  обучение в електронна среда и в, културни и социални инициативи, организирани на училищно, общинско, областно и национално ниво. Осъществяват се дейности, свързани както с образователната дейност, така и широк спектър от занимания, свързани с интересите на учениците. 

Приоритет в дейността на училището е качественото обучение по всички учебни предмети и постигане на добри резултати на НВО и ДЗИ, които са съизмерими с резултатите на местно и национално ниво.

V. ВИЗИЯ

Средно училище "Св. Климент Охридски" ще продължи да се утвърждава и развива като училище, предоставящо качествено и актуално образование, в което се прилагат съвременни педагогически технологии, което ангажира, подпомага и стимулира учениците и ги прави значими в учебния и извън учебния процес, владеещи полезни компетентности, осъзнати за силните си страни и способни да ги развиват и прилагат за себе си и в полза на общността.
VI. МИСИЯ
Мисията на Средно училище "Св. Климент Охридски" е да подпомага учениците в развитието и усъвършенстването им в оптимална училищна среда, с квалифицирани учители и в партньорство с родителите. Усилията ни са насочени към придобиване от учениците, не само на базово образование, но и на актуални знания, умения и компетентности, които са им необходими, за да се реализират успешно в социалната среда, с проява на уважение към гражданските права на другите и отговорно собствено поведение.
VII. СТРАТЕГИЧЕСКИ ЦЕЛИ И ПОДЦЕЛИ

ГЛАВНА ЦЕЛ НА СТРАТЕГИЯТА 
Основна цел е развитие на училището в условията на растяща конкуренция, чрез създаване на благоприятна, насърчаваща и подкрепяща среда за учениците и учителите и в партньорство с родителите и институциите, с което да се утвърди като предпочитано място за обучение и възпитание на подрастващите от населеното място и общината и се превърне от училище за всички в училище за всеки. 

Екипът на  СУ „Св. Климент Охридски“ поставя особено ударение на образованието като национален приоритет и процес, който включва обучение, възпитание и социализация  и се реализира в съответствие със следните принципи:
1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез привеждане на дейността на училището в съответствие с разпоредбите на ЗПУО и ДОС. 

2. Изграждане и поддържане на училищна организационна култура чрез институционални политики в подкрепа на гражданското, здравното, екологичното и интеркултурното образование. 

3. Училището – желано място за обучение, изява и подкрепа за личностното развитие на учениците. 

4. Повишаване на професионалната компетентност и квалификация на педагогическите кадри. 

5. Взаимодействия с родители, институции и структури, работещи в областта на образованието и младежта.
       ПОДЦЕЛИ:

1. Децата са различни. Те имат различни интереси, потребности и
възможности и живеят в различна социална среда 

1. Максимално обхващане на учениците, подлежащи на задължително
обучение и покривани на ДОС.
2.Осигуряване на  целодневна организация. 

3.Интегрирано обучение на деца със специални образователни
потребности и/или хронични заболявания.
4.Развитие на традициите за творчески дейности в училище чрез работа в извънкласни форми.
5.Привличане на учениците за участие в конкурси, поощряващи
творческата им дейност.
6.Оптимизиране и обогатяване формите за организиран отдих и туризъм.
7.Да се мотивират децата да разпознаят училището като притегателен
център чрез осмисляне и ангажиране на свободното им време.
 
2. Животът на детето е безценен.  Грижата за живота и здравето на детето са първостепенна задача за всички.
1.  Да се осигури надеждна охрана и строг пропускателен режим.
2. Да се осигури безопасност на учениците при движението им по улиците, както и осветление на района около училище.
3. Да се осигури здравословна жизнена среда в училище, в това число
дезинфекция, почистване на сградата, озеленяване.
4. Да се усъвършенства превенцията на насилието и противообществените прояви на учениците, недопускането на цигари, алкохол и дрога в училище.
5. В часа на класа да се обсъждат теми от здравното образование.
3. Качествена грижа за децата може да се получава само от висококвалифицирани кадри.
1.  Създаване на действаща система за непрекъсната квалификация на
педагогическия персонал — както по отношение на знанията и уменията на
учителите в конкретната област, така и като обща педагогическа компетентност.
2.  Формиране на нагласа у учителя като педагогически консултант.
3.  Качествено чуждоезиково и компютърно обучение във всички образователни степени.
       4. Използване на различни форми за мотивиране на персонала (поощрения от различен тип).

4. Материалната база - важен фактор в образователно-възпитателния процес.
1.  Създаване на условия за нормална трудова дейност на учители и ученици.
2. Осъвременяване на материалната база, набавяне на помощни и нагледни
средства.
3. Оборудване на компютърните зали, както и кабинет природни науки
4. Подкрепа за развитието на училищния библиотечен фонд.
 
5. Децата - обща грижа.
1.  Постигане на единодействие между училище и семейство.
2.  Ефективно работещо училищно настоятелство.
3. Подкрепа на организации, осъществяващи програми, свързани с деца в
неравностойно социално положение.

РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ

- Разширяване на автономността на субектите в училище.

- Хуманизация на процеса на образование.
- Иновативност и творчество.

- Толерантност и позитивна етика.
СТРАТЕГИИ И ПРИОРИТЕТИ В РАЗВИТИЕТО НА СУ „ Свети Климент Охридски” ДО 2021 ГОДИНА
	СТРАТЕГИИ, ЦЕННОСТИ И ПРИОРИТЕТИ
	ИДЕИ И ДЕЙНОСТИ ЗА РЕАЛИЗИРАНЕТО ИМ

	-  Развитие на: родноезиковата и чуждоезиковата подготовка, подготовката в областта на информационните технологии и подготовката по всички други учебни  предмети.

- Формиращо оценяване и самооценяване.

- Обучение в сътрудничество между основните партньори в училищната общност – ученици, учители и родители.

- Издигане на качеството на образование за постигане на ДОС.

- Практическа приложимост на изучаваното учебно съдържание и използване на методите за учене чрез действие.
- Изграждане на умения и отговорности за синхронно обучение в електронна среда.
	1. Формиране на екип от висококвалифицирани учители чрез:

- повишаване на квалификацията на дългогодишните педагогически кадри;

- провеждане на целенасочен подбор на новоназначените учители, притежаващи висока квалификация и владеещи чужди езици, ако това се изисква по учебен план на съответния предмет, притежаващи опит за реализирането на проекти; 

- приоритетно привличане на учители –бивши възпитаници на училището.

2. Провеждане на тематични ПС с цел повишаване на вътрешноучилищната квалификация.

3. Осъществяване на сътрудничество между учителите от училището с учители от други  училища с цел обмен на добри педагогически практики.

4. Обезпечаване на процеса на обучение с достатъчно технически средства и други необходими пособия.

5. Използване на интерактивни методи на обучение.

6. Използване на информационните технологии в процеса на обучение по всички предмети.

7. Мотивиране на учениците за участие в учебния процес чрез качествено обучение.

8. Въвеждане на нови форми за проверка и оценка на знанията на учениците (тестове).

9. Организиране и провеждане на вътрешноучилищни състезания, олимпиади, изложби, викторини по различни предмети.

10. Привличане в училище на мотивирани ученици чрез провеждане на целенасочена рекламна кампания.

11. Съвместна работа по образователни проекти.

12. Повишаване на нивото на трудовата дисциплина.
13. Усъвършенстване на съществуващите училищни учебни планове и при необходимост разработване на нови, отговарящи на търсенето от учениците и на ресурсите, с които разполага училищната общност.

	- Поставяне на ученика в центъра на цялостната педагогическа дейност в училищната общност.

- Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.

- Подобряване на процеса на педагогическо взаимодействие между основните партньори в училищната общност – ученици, учители и родители.
	1. Развиване на ученическото самоуправление в училище.

2. Предприемане на мерки за намаляване на броя на отсъствията от учебни часове чрез своевременно информиране на родителите.

3. Осъществяване на съвместни инициативи от ученици, учители и родители.

4. Обогатяване и разнообразяване на извънкласните дейности и заниманията със спорт (ИУЧ, ФУЧ, ФВС).

5. Утвърждаване на традиции  на училището. 

6. Включване на ученици и родители в разработване на проекти.

7. Прилагане на нови и разнообразни форми за работа с родители.

8. Превенция на агресията, тормоза и други негативни прояви в училищната общност.

9. Организиране на дейности за борба с противообществените прояви и противодействие срещу наркоманията и сектите.

	- Ефективна управленска дейност.
	Демократизиране на управлението на училищната общност чрез:

- Включване на максимален брой учители във вземането на управленски решения, чрез учaстието им в дирекционни съвети, методически съвети и комисии.

- Организиране на по-добра вътрешноучилищна информационна система.

- Изграждане на ръководен екип.

- Създаване на партньорски взаимоотношения със синдикалните организации в училище.

	- Използване на различни форми за мотивиране на персонала.
	1. Увеличаване на индивидуалните трудови възнаграждения на работещите в рамките на утвърдените средства в делегирания бюджет.

2. Изработване на правилник за провеждане на ПС.

3. Формиране на система от морални стимули, изготвяне на Етичен кодекс.
4. Осигуряване и организиране на квалификацията на учителите.

5. Провеждане на тиймбилдинг и обучения на колектива, семинари и др.

	- Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.
	- Изграждане на работещо и ефективно Училищно настоятелство чрез привличане в него на бивши ученици, родители и общественици.

	- Материална база и допълнително финансиране.
	1. Работа по привличане на спонсори.

2. Разработване на проекти за обогатяване на училищната МТБ.

3. Естетизация на училищния двор.

4. Основни ремонти на ВИК и ел.инсталации.

5. Ремонт на училищната библиотека.

6. Актуализиране и обогатяване на фонда на библиотеката.

7. Ремонт на физкултурния салон и съблекалните към него.

8. Текущи ремонти в кабинети и класни стаи.

9. Обезпечаване на подходящо обзавеждане на кабинети и класни стаи.

10. Осигуряване на нови компютри.

11. Внедряване на съвременни интерактивни средства за обучение – проектори, мултимедийни дъски и приложения.

	- Ефективна рекламна кампания.
	1. Изграждане на постоянен екип от учители, разработващи рекламната стратегия на училището.

2. Осигуряване на достатъчно средства по реализиране на рекламата.

3. Включване в рекламната дейност на учители, родители и ученици.


ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА
- Чрез средства от бюджета на училището.
- Чрез средства от Училищното настоятелство, благотворителни базари на учениците.
- Чрез кандидатстване по проекти.
-Чрез дарения
VIII. МЕРКИ ЗА ВНАСЯНЕ НА ПОДОБРЕНИЯ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО В УЧИЛИЩЕТО

        Образователната среда е съвкупност от условия, фактори и елементи, гарантиращи ефективно протичане на образователния процес и активно взаимодействие на всички заинтересовани страни за постигане на устойчивост при функционирането на системата на предучилищното и училищното образование. 

Внасянето на подобрения в работата на училището се извършва чрез изпълнение на плана за действие към Стратегията за развитие, в който са включени предложените от образователната институция цели и мерки за повишаване на качеството на предоставяното образование.
VIII.1. Принципи: 

1. Децата/учениците да бъдат в центъра на образователния процес. 

2. Ефективно управление. 

3. Ефективно разходване на ресурсите. 

4. Автономност в организацията, методите и средствата на обучение за гарантиране на качествено обучение. 

5. Планиране на политики, мерки и дейности, съобразно нормативната уредба. 

6. Непрекъснат процес на развитие и усъвършенстване на училището и повишаване на образователните резултати. 

VIII.2. Основни положения 

1. Училището осигурява условия за завършване на клас, етап и/или за придобиване на степен на образование, както и за придобиване на професионална квалификация. 

2. Управлението на качеството е процес на създаване от училището на условия за осигуряване на: 

• добра организация на дейностите; 

• проучване и оценка на постигнатите от учениците резултати при съпоставянето им с очаквания резултат; 

• своевременна и адекватна корекция и внасяне на подобрения при необходимост. 

3. Качеството на организацията на дейностите, включва: 

• качество на образователната среда, което включва умения, фактори, елементи, необходими планове за ефективен образователен процес, взаимодействие с всички заинтересовани страни; 

• качество на микроклимата в училището; 

• информационна осигуреност и регламентация на дейностите; 

• кадрова осигуреност (професионална ангажираност, професионална квалификация и кариерно развитие); 

• финансова осигуреност; 

• материално-техническа осигуреност; 

• работещи стратегии и политики; 

• конкурентоспособност в условията на променящата се външна среда. 

4. Качеството на образователния процес включва: 

• качество на организацията на обучение; 

• качество на взаимодействието и сътрудничеството с родители като партньори в образователния процес и заинтересованите страни; 

• качество на воденето и съхранението на документацията. 

VIII.3. Повишаване на качеството на предоставяното образование 

Средно училище "Св. Климент Охридски", с. Камен работи непрекъснато по посока предоставяне на високо качество на училищното образование, съобразено със спецификата на средата и потребностите и интересите на децата/учениците, чрез: 

1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез привеждане на дейността на училището в съответствие с разпоредбите на ЗПУО и ДОС: 

1.1. Планиране, организация и контрол на дейността на училището. 

1.2. Осъществяване на привлекателен и мотивиращ процес на образование, възпитание и социализация. 

1.3. Осъществяване на обучение по учебни планове за профили и професии съобразно потребностите и интересите на учениците и възможностите на училищната институция. 

2. Изграждане и поддържане на училищна организационна култура чрез институционални политики в подкрепа на гражданското, здравното, екологичното и интеркултурното образование: 

2.1. Възпитание в патриотизъм и национално самосъзнание. 

2.2. Ритуализация на училищния живот. 

2.3. Утвърждаване на ученическото самоуправление. 

2.4. Екологична култура и навици за здравословен начин на живот. 

2.5. Превенция на агресията и негативните прояви сред учениците. 

2.6. Подкрепа на личностното развитие на учениците. 

3. Училището – желано място за обучение, изява и подкрепа за личностното развитие на учениците: 

3.1. Занимания по интереси. 

3.2. Създаване и поддържане на благоприятна среда за обучение и развитие. 

3.3. Обновяване и обогатяване на материалната база. 

4. Повишаване на професионалната компетентност и квалификация на педагогическите специалисти. 

5. Взаимодействия с родители, институции и структури, работещи в областта на образованието и младежта: 

5.1. Взаимодействие с родителите. 

5.2. Взаимодействие с институции. 

5.3. Присъствие на училището в общественото пространство. 

6. Разработване и прилагане на система за поощрения с морални и материални награди. 

7. Определяне на свои символи и ритуали, в съответствие с принципите на национална идентичност и култура, както и свое облекло с отличителни елементи/знаци. 

8. Участие в международни програми и проекти, подпомагащи дейността в областта на училищното образование. 

VIII.4. Мерки за повишаване на качеството на предоставяното образование в Средно училище "Св. Климент Охридски", с. Камен 

1. Планираните мерки за повишаване на качеството на предоставяното образование в Средно училище "Св. Климент Охридски", с. Камен са насочени към: 

Показател 
Мерки за повишаване на качеството 


1. Ефективно разпределяне, използване и управление на ресурсите 
1.1. Управление на човешките ресурси: 

• система за подбор и мотивация на персонала; 

• система за повишаване на професионалната компетентност на персонала; 

• насърчаване на постиженията и извеждане на добър педагогически опит; 

• информационна осигуреност и регламентиране на дейността. 

• изграждане на постоянни и временни училищни комисии за планиране и организация на основните направления в дейността на училището; 

• разработена система от критерии и показатели за оценка на дейността на педагогическите специалисти, обвързана с резултатите и постиженията. 

1.2. Управление на материално-техническите ресурси: 

• обновяване и модернизиране на материално техническата база; 

• здравословна, достъпна и сигурна среда; 

• съвременни интерактивни технологии и устройства за модерен образователен процес (компютри, проектори, интерактивни дъски и др.). 

1.3. Управление на финансовите ресурси: 

• планиране на бюджета съобразно целите на Стратегията за развитие на училището; 

• изградена система за финансово управление и контрол; 

• спазване на принципите за законосъобразност, добро финансово управление и контрол. 


2. Лидерство 
• Условия за развитие на добра организационна култура. 

• Условия за професионални изяви и наставничество. 


3. Стратегии и планиране 
• Стратегия и работещи политики, съответстващи на спецификата на училището и условията на работа. 


4. Взаимодействие на всички заинтересовани страни 
• Сътрудничество със семействата на учениците – информираност на родителите и стимулиране на родителската активност. 

• Външни партньорства с различни институции и организации. Популяризиране дейността на училището на общински, областни, национални и международни форуми и в медийното пространство. Реализиране на съвместни проекти с партниращи организации. 

• Ефективно работещи обществен съвет и настоятелство 


5. Привлекателен и мотивиращ процес на обучение, възпитание и социализация. 
• Осъществяване на училищния и държавен план-прием. Разширяване на приема – профили и професии. 

• Оптимизиране на училищните учебни планове – разширяване кръга на учебните предмети, изучавани в избираемите и факултативните учебни часове. 

• Промяна в стила и метода на работа и ориентиране на обучението към потребностите на отделната личност. 

• Изграждане и поддържане на училищна организационна култура чрез институционални политики в подкрепа на гражданското, здравното, екологичното и интеркултурното образование. 

• Утвърждаване на ученическото самоуправление. 

• Организиране на учениците в извънкласни форми, стимулиращи техните интереси, талант и творчески способности. 


6. Проследяване на резултатите от предучилищното образование при отчитане на индивидуалния напредък на всяко дете 
• Осъществяване на всеки етап от процеса на училищното образование на ефективна обратна връзка за постигнатите резултати, за отношението на учениците към формите и методите на преподаване, за техните нагласи и мотивация. 


7. Подкрепа за личностното развитие на детето 
• Подкрепа за личностно развитие на учениците, превенция на обучителните трудности и ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище. 

• Откриване и проследяване на развитието на ученици с изявени дарби и създаване на условия за тяхната изява на училищно и извъучилищно ниво. 


8. Превенция на агресията и негативните прояви сред учениците 
• Училищна политика и програма за превенция на агресията и негативните прояви сред учениците. 

• Подобряване на уменията на работещите в училището за адекватна реакция при предотвратяване на случаи на насилие на агресия и насилие в училищна среда. 

• Изработване и приемане на правила за предотвратяване и решаване на конфликти. 


9. Превенция срещу отпадането от системата на образованието 
• Целенасочена училищна политика за превенция на отпадането и/или преждевременното напускане на училище спрямо ученици в риск: 

– подкрепа за преодоляване на обучителни трудности – допълнителна работа и консултации, преодоляване на обучителни затруднения; 

– контрол на отсъствията от училище; 

– своевременна индивидуална превенция спрямо учениците в риск с цел мотивиране и преодоляване на риска от отпадане. 


10. Създаване и поддържане на благоприятна среда 
• Осигуряване на здравословни и безопасни условия на обучение и труд. 

• Създаване на благоприятна и толерантна атмосфера на общуване, доверие и взаимопомощ. 

• Подкрепа на инициативността и творческата активност. 


VIII.5. Очаквани резултати от прилагане на мерките за повишаване на качеството на предоставяното образование в Средно училище "Св. Климент Охридски", с. Камен 

Предложените мерки за внасяне на подобрения в работата на институцията за повишаване качеството на предоставяното образование са насочени към преодоляване на слабите страни и рисковете като се мултиплицират силните страни и се оползотворяват пълноценно всички възможности на училището. 

Чрез прилагане на мерките и в изпълнение на поставените цели ще се гарантира очакваното качество, удовлетвореност на участниците в училищното образование и индивидуалния напредък на всеки ученик. 

Очаквани резултати, свързани с повишаване на качеството и ефективността на училищното образование: 

• Осигуряване на по-голяма практическа приложимост на обучението и ориентирането му към конкретни резултати. 

• Успешно участие във външното оценяване и доразвиване и усъвършенстване на системата за вътрешно оценяване. 

• Засилване на възпитателната работа с децата и учениците с оглед пълноценно личностно развитие. 

• Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт. 

• Постигане на положително отношение към училището и предлаганото училищно образование. 

• По-широко навлизане на нови технологии и методи на преподаване, насочени към личността на ученика. 

• Подобрена физическа и материална среда. 

      Мерките за внасяне на подобрения за повишаване на качеството на образованието са неразделна част от Стратегията на СУ „Св. Климент Охридски“, с. Камен, и изпълнението им се отчита в края на посочения период.
ІХ. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА ВИЗИЯТА НА СУ „ Св. Климент Охридски” с. Камен
ПЛАН ЗА ДЕЙСТВИЕ С ФИНАНСИРАНЕ:
	№
	Дейност
	Очаквани резултати
	финансиране
	срок
	Забележка

	1.
	Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение.
	Повишено  качество и ефективност в обучението по всички учебни дисциплини. 
	Делегиран бюджет
	до 15.09. на всяка година
	

	2.
	Обновяване и оборудване на  класни стаи и кабинети, спортна зала и спортна площадка.
	Модернизиран и осигурен учебен процес с нагледни средства.
	Делегиран бюджет и външно финансиране

дарение
	септември 
2022г
	ежегодно

	3.
	Достъп до интернет и монтиране на мултимедия във всяка класна стая и кабинет.
	Използвани разнообразни интерактивни форми на работа за провокиране на познавателния интерес на учениците.
	Делегиран бюджет и дарения, проекти
	септември
2021-2026 г.
	

	4.
	Изграждане на специализиран кабинет за природни науки
	Придобити  компетентности за наблюдение и анализиране на природни обекти и извършване на практически дейности.
	Делегиран бюджет
и национални програми и проекти
	септември 
2021-2026 г.
	

	5.
	Обновяване на фоайе и коридори.
	Изградена  естетическа и функционална учебна среда.
	Делегиран бюджет и финансиране от община
	Ежегодно, съобразно необходимостта
	

	6.
	Ремонт на външна спортна площадка, изграждане на съоръжения за различни видове спорт.
	Подобрена двигателна култура и физическа активност на учениците.
	Проекти и дарения
	2021 – 2026 г.

	

	7.
	Участие в квалификационни форми на педагогическия състав.
	Повишена квалификация и компетентности на педагогическите специалисти.
	Делегиран бюджет, синдикати, община
	постоянен
	Изпълнява се

	8.
	Разработване, спечелване и реализиране на национални и европейски проекти.
	Осигурено допълнително финансиране, модернизиране на материалната база, мотивирани ученици и родители за активно включване в образователния процес.
	Фондове на ЕС, община, дарения
	постоянен
	Изпълнява се

	9.
	Продължаване на работата по програми  „Без свободен час“,, “Образование за утрешния ден“, „Равен достъп до образование“, „С грижа за всеки ученик“ и включване в различни проекти на МОН .
	Осигурени заместващи учители и пълноценно ангажирани ученици в училищни и извънучилищни дейности.
	Министерство на земеделието и Министерство на образованието
	2021-2026 г.
	Изпълнява се



	10.
	Доразвиване на традициите за съвместни тематични изяви с читалище „Възпитател“ село Камен.
	Възпитани в дух на патриотизъм ученици, национална идентичност и достойна гражданска позиция.
	Смесено финансиране
	постоянен
	

	11.
	Провеждане на традиционен училищен спортен празник, участия в районни и общински спортни състезания.
	Развита  спортна култура, спортсменство и състезателен дух.
	Делегиран бюджет, 129 ПМС
	постоянен
	Изпълнява се

	12.
	 Проучване, изготвяне на план сметка и поетапно закупуване на необходими дидактически пособия.
	Осигурени средства за закупуване на дидактически пособия в рамките на бюджетните възможности.  
	Делегиран бюджет
	Ежегодно
2021-2026 г.
	Изпълнява се


Забележка: Предвидените дейности ще се детайлизират ежегодно и ще се изработва годишен план за дейностите с конкретните срокове и отговорници.        

       Изпълнението на стратегията ще се наблюдава от фокус-група. 

       Наблюдението ще се отчита с доклад пред педагогическия съвет.

     Стратегията се актуализира в началото на всяка учебна година, както и в случай на значителни промени в организацията на работа в училище или в нормативната база на средното образование.

